CWG घोटाले की जांच में सीबीआई को झटका  
सुरेश कलमाड़ी के सहयोगी टीएस दरबारी और जयचंद्रन को दिल्ली हाईकोर्ट ने जमानत दे दी है। इनकी गिरफ्तारी क्वींस बेटन रिले घोटाला मामले में हुई थी।
कॉमनवेल्थ घोटाले में फंसे टीएस दरबारी और जयचंद्रन को जमानत मिल गई है। सुरेश कलमाड़ी के सहयोगी दरबारी और जयचंद्रन को दिल्ली हाईकोर्ट ने जमानत दे दी है। क्वींस बेटन रिले घोटाला मामले में उनकी गिरफ्तारी हुई थी।  सूत्रों के मुताबिक टीएस दरबारी सरकारी गवाह बन सकते हैं। दरबारी ने आरोप लगाया था उन्हें सिर्फ इसलिए फंसाया जा रहा है, ताकि बड़ी मछलियों को बचाया जा सके। दरबारी ने सीबीआई डायरेक्टर को पत्र लिखकर ये कहा था कि वह सहयोग करने और जानकारी देने के लिए तैयार हैं।  शुक्रवार को दरबारी के वकील ने कहा कि सीबीआई दरबारी के खिलाफ चार्जशीट दाखिल करने में नाकाम रही है, इसलिए दरबारी को छोड़ देना चाहिए। दरबारी पिछले 56 दिनों से जेल में हैं।